Preșocurile se întâlnesc la cca. 40% din totalul cutremurelor mari și moderate, și la aproximativ 70% din evenimentele cu M&gt;7.0. Ele apar de la o chestiune de minute până la mai multe zile sau chiar mai mult timp înainte de șocul principal; de exemplu, cutremurul de la Sumatra din 2002 este considerat un preșoc din cutremurul din 2004 din Oceanul Indian, cu o întârziere mai mare de doi ani între cele două evenimente.